**ПРИЕТИ ЖАЛБИ И СИГНАЛИ В РИОСВ-БУРГАС**

**ПРЕЗ МЕСЕЦ ДЕКЕМВРИ 2020 г.**

|  |  |  |  |  |  |
| --- | --- | --- | --- | --- | --- |
| **№** | **ДАТА** | **ПОСТЪПИЛ****СИГНАЛ** | **СИГНАЛ** | **ОТГОВОРНА****ИНСТИТУЦИЯ** | **ПРЕДПРИЕТИ ДЕЙСТВИЯ** |
| 1. | 02.12.2020 г. | зелен телефон | В с. Дюлево до кравефермата са запалени отпадъци. Селото е задимено. | Община Средец  | Сигналът е неоснователен. Извършена е проверка от кметски наместник на с.Дюлево. .Има самозапалване на листна маса Уведомени са органите по пожарна безопасност на гр. Средец и са предприети незабавни мерки за погасяване на запалването.  |
| 2. | 04.12.2020 г. | зелен телефон | Измряла риба в канала под гробището на с. Тръстиково, общ. Камено. | РИОСВ-Бургас | Извършена е съвместна проверка с представители на БДЧР - Варна, Регионална лаборатория - Бургас и кметски наместник с. Тръстиково. Извършен е обход и оглед на река Русокастренска от мост в края на с. Тръстиково (републикански път за с. Дебелт) до вливането й в Мандренско езеро. При огледа по целия участък се констатира значително количество жива дребна риба (бельовица и червеноперка). Не се установиха екземпляри измряла риба. При направеният обход и оглед не се установиха нерегламентирани зауствания. От специалист на РЛ - Бургас са взети водни проби за физикохимичен анализ от р. Русокастренска, които ще бъдат анализирани по показатели, определени БДЧР - Варна. |
| 3. | 04.12.2020 г. | зелен телефон | Бедстваща птица със счупено крило. | РИОСВ-Бургас | Птицата е от вида обикновена калугерица, защитен вид, включен в Приложение 3 на ЗБР. Екземпляра е в тежко състояние. Има разкъсване на роговица на око, оток на главата, и фрактура на крило. Настанена е във ветеринарен кабинет "Сити Вет" Бургас. Умира след преглед. |
| 4. | 05.12.2020 г. | зелен телефон | Нерегламентирано изхвърляне на битови отпадъци до каптажа за с. Дюлево. | община Средец | Препратен по компетентност до община Средец. Извършена е проверка и са предприети действия относно почистването на отпадъците . |
| 5. | 07.12.2020 г. | зелен телефон | Струпани ИУЕЕО извън огражденията на площадка на „Юнивърс“ - 2010 ЕООД. | РИОСВ-Бургасобщина Бургас | Извършена е съвместна проверка с инспектори от отдел ЕКООС към общ. Бургас на площадката на дружеството.При проверката не се установява наличие на отпадъци вкл. и от ИУЕЕО извън огражденията на площадката Дружеството има издадено Решение с № 02- ДО - 424 - 07 от 10.12.2018 г. от Директора на РИОСВ - Бургас за дейности с отпадъци. |
| 6. | 08.12.2020 г. | едно гише | Труп на делфин, изхвърлен на брега на морски плаж "Созопол - Централен". | РИОСВ-Бургас | Трупа е на вида Муткур (Phocoena phocoena), разложен, напълно обезцветен и на места накълван от птици. Няма видими следи от човешка намеса, Направени са снимки, попълнен формуляр на MEDACES. Вида е защитен и вкл. В Приложение 3 към чл. 37 от ЗБР. На основание чл. 39, ал. 2, т.4 е оставен на мястото, на което е открит. |
| 7. | 08.12.2020 г. | зелен телефон | В гр. Каблешково по пътя на Ахелой има пункт за изкупуване на желязо. При предаване днес, човекът е изтеглил у дома 18 кг, а в пункта са го засекли на 12 кг.  | РИОСВ-Бургас | Сигналът е неоснователен. Проведен е разговор със сигналоподателя. Същият не е подавал сигнал с изложените твърдения. |
| 8. | 09.12.2020 г. | ел.поща | Нерегламентиране сметища на територията на общ. Несебър и к-к Слънчев бряг. | РИОСВ-Бургас | Извършена е проверка в присъствие на сигналоподателят . Констатирани са замърсени терени, за което на кмета на община Несебър е съставен АУАН.Дадени са предписания за почистването на замърсените с отпадъци терени. Извършен е последващ контрол, при който е констатирано, че предписанията са изпълнени. |
| 9. | 09.12.2020 г. | ел.поща | Изграждане на пясъчни диги на територията на морски плаж "Созопол - Централен". | РИОСВ-Бургас | С писма са уведомени сигналоподавателите относно природозащитния статут на територията на морския плаж и за необходимостта от процедиране на дейностите, които се извършват по реда на екологичното законодателство. |
| 10. | 10.12.2020 г. | едно гише | Труп на делфин пред заведение „Нептун“, гр. Бургас. | РИОСВ-Бургас | Трупът е отнесен в морето от вълна. Не може да се определи и да му се вземат данни. На основание чл. 39, ал. 2, т.4 от ЗБР е оставен на мястото, на което е намерен. |
| 11. | 11.12.2020 г. | едно гише | Изтичане на води с неприятна миризма от изградената яма за отпадъчни води на рибопреработвателно предприятие в гр.Царево; липса на система за събиране, съхранение и генериране на битовите отпадъци и отпадъците от опаковки. | РИОСВ-Бургас | Извършен е обход и оглед на производствената площадка на рибопреработвателното предприятие. На обекта се извършва дейност по филетиране на маринована риба.Формираните на площадката битово - фекални отпадъчни води от санитарните помещения и производствени отпадъчни води от дейността по преработка на риба и рибни продукти, посредством изградена площадкова канализационна мрежа преминават през мазнинозадържател и решетка, и се отвеждат в изгребна яма с вместимост 60 м3, изградена в границите на имота. За изградената изгребна яма има изготвен и одобрен от Община Царево инвестиционен проект. Представя се актуален договор за профилактика и почистване на изгребната яма. При проверката не се констатира преливане и изтичане на непречистени отпадъчни води от изгребната яма към прилежащите и съседни терени. Не се усеща миризма на битово-фекални води или миризма на рибни продукти на площадката на сигналоподавателя.Извършен е оглед по достъпните участъци на река, преминаваща успоредно на главен път Царево - Малко Търново. Във видимите и обходени участъци не е установено нерегламентирано заустване на отпадъчни води и следи от замърсяване. Oт производствената дейност на предприятието се генерират отпадъци класифицирани от Директора на РИОСВ Бургас с работни листи за класификация на отпадъците, съгласно *Наредба № 2/23.07.2014г. за класификация на отпадъците.* От работните помещения сметосъбирането на пластмасови, хартиени и картонени опаковки и общите битови отпадъци се извършва в контейнери, разположени на открита площадка на територията на производствения цех. Осигурени са три броя сметосъбиращи контейнера , които се обслужват се от сметоизвозващата фирма на община Царево. Дадено е предписание за обследване на изгребната яма и мазниноуловителя на правоспособно лице. Предписанието е изпълнено. В представеното конструктивно заключение лицето изразява становище, че не са констатирани видими изменения по обследваните конструктивни елементи, няма наличие на пукнатини и пропускливост на стените.  |
| 12. | 11.12.2020 г. | ел.поща | Незаконни постройки и замърсяване с отпадъци, с. Маринка. | РИОСВ-Бургас | Предстои проверка. |
| 13. | 18.12.2020 г. | ел.поща | Публикувана в сайта Вazar.bg обява за продажба на щиглец и хибрид. | РИОСВ-Бургас | Изпратено е писмо до ОДМВР-Бургас за съдействие, относно установяване адреса и самоличността на лицето, публикувало обява в сайта Вazar.bg за продажба на защитен птица - щиглец и осигуряване представител за участие в съвместна проверка. |